
REFERAT

privind aprobarea Planului Urbanistic de Detaliu "Statie de sortare pentru reciclarea deseurilor”, str. Energiei nr. 3/B, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U32008-001479/18.03.2008 privind aprobarea Planului Urbanistic de Detaliu "Statie de sortare pentru reciclarea deseurilor”, str. Energiei nr. 3/B, Timişoara;

Având în vedere prevederile Certificatului de Urbanism nr. 7179/09.11.2007;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu "Statie de sortare pentru reciclarea deseurilor”, str. Energiei nr. 3/B, Timişoara;
Documentaţia este iniţiată de SC RETIM Ecologic Service SA Timisoara şi a fost elaborată de proiectant general S.C. ICK S.R.L., proiect nr. 168.02/2008.

Terenul studiat în cadrul P.U.D. este situat în intravilanul municipiului Timişoara, în zona de sud a oraşului. Prin P.U.G. Timişoara amplasamentul este incadrat in UTR 60, pentru care este propusă funcţiunea de zonă unitati industriale sau servicii, cu interdicţie de construire până la elaborare PUD sau PUZ.

Prin prezentul Plan Urbanistic de Detaliu "Statie de sortare pentru reciclarea deseurilor”, str. Energiei nr. 3/B, Timişoara nu se incalca prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul studiat, in suprafata de 25.000 mp este înscris în CF nr. 8653, nr. cadastral 694/1/1; 694/1/2; 695/1/1; 695/1/2/4 teren arabil, Municipiul Timisoara – domeniul public, conform HCL nr. 242/2007, concesionare prin atribuire directa, pe o perioada de 49 de ani, catre SC RETIM SA pentru realizarea statiei de sortare a deseurilor.

Statia Nationala de Gestionare a Deseurilor si Planul National de Gestionare a Deseurilor, aprobate prin HG nr. 1470/2004, constituie instrumentele prin care se asigura implementarea unui sistem durabil de gestionare a deseurilor in Romania. Obiectivul general al Strategiei Nationale de Gestionare a Deseurilor este dezvoltarea unui sistem integrat de gestionare a deseurilor eficient din punct de vedere economic si care sa asigure protectia sanatatii populatiei si a mediului.
Pentru realizarea acestui obiectiv, Consiliul Local al Municipiului Timisoara s-a asociat cu Consiliul Judetean Timis pentru realizarea proiectului „Sistem integrat de gestiune a deseurilor menajere in judetul Timis”, prin care se propune realizarea unui depozit controlat, zonal de deseuri nepericuloase in judetul Timis, la Ghizela – Sanovita, proiect care include si realizarea unei Statii de transfer de deseuri nepericuloase Timisoara. Operatorul de servicii publice de salubrizare SC RETIM SA urmeaza sa realizeze investitia pentru o Statie moderna de sortare de mare capacitate, in care sa se sorteze pe categorii materialele reciclabile, in vederea valorificarii ca materii prime secundare si reintroducerea acestora in circuitul economic.
In vederea indeplinii obligatiilor ce revin autoritatilor administratiei publice locale, se prevede a se realiza pe terenul ce apartine municipiului Timisoara in zona CET in spate la Retim o platforma tehnologica pentru gestiunea acestor deseuri, platforma ce va cuprinde: statia de sortare a deseurilor reciclabile; statia de transfer deseuri nepericuloase; statiie pentru reciclarea deseurilor rezultate din constructii si demolari; loc pentru depozitarea autovehiculelor abandonate de pe raza municipiului Timisoara precum si alte facilitati.
Prin documentatia Plan Urbanistic de Detaliu "Statie de sortare pentru reciclarea deseurilor”, str. Energiei nr. 3/B, Timişoara se realizeaza primul obiectiv din programul Strategiei Nationale de Gestionare a Deseurilor si anume Statie de sortare pentru reciclarea deseurilor, prin realizarea intr-o prima etapa a unui spatiu pentru sortare, urmana a doua etapa de extindere a spatiului conform plansei Reglementari Urbanistice – Plan Mobilare Parcel, nr. 02.1-A.

Terenul studiat in cadrul documentaţiei are acces din Calea Sagului pe strada Sulina care duce la CET printr-o strada nou creata cu un profil transversal de 16 m.. Accesul la parcelă şi deservirea rutieră se va face in conformitate cu Avizul Comisiei de Circulaţie TH2008-001668/06.03.2008.

Indicii propuşi prin prezenta documentaţie sunt:


POT = 25%

CUT = 0,42

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu "Statie de sortare pentru reciclarea deseurilor”, str. Energiei nr. 3/B, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

